PÖYTÄKIRJA
Hallituksen kokous 11/2011
Iltakoulu ry. 
Aika: tiistai 27.9.2011 klo. 18:00 
Paikka: päätalo C1

Läsnäolijat:
Aki Luoto, puheenjohtaja
Eetu Kreivi, sihteeri
Saara Kuittinen
Mari Kettunen
Katariina Mustasilta
Noomi Saarinen
Johanna Kaunisvaara
Nelli Manninen
Jussi Naski
Maria Koirikivi, saapui kokoukseen 18.05
Salla-Riina Hokkanen, saapui kokoukseen 18.17
Marja Avonius, saapui kokoukseen 18.27

1.	Kokouksen avaus
Puheenjohtaja avasi kokouksen kello 18.03

2.	Laillisuus ja päätösvaltaisuus 
Kokous todettiin lailliseksi ja päätösvaltaiseksi

3.	Pöytäkirjantarkastajien valinta 
Pöytäkirjantarkastajiksi valittiin Jussi Naski ja Nelli Manninen

4.	Esityslistan hyväksyminen
Esityslista hyväksyttiin sellaisenaan työjärjestykseksi.

5.	Ilmoitusasiat ja posti
Plan-järjestöltä oli saapunut lehti ja kirje. Lisäksi oli vastaanotettu laskut JKY-bileiden julisteista Kopiopojilta sekä Boomi ry:n lasku Iltakoulun hankkimista Hämeenkadun Appron lipuista.

Maria Koirikivi saapui kokoukseen kello 18.05.

6.	Talous
JKY-bileiden julisteiden lasku lähetettiin aikaisemman suunnitelman mukaisesti Iltakoululle. Iltakoulu maksaa laskun ja kulut tasataan siten, että Iltakoulu pidättää itselleen laskusta koituvia ylimääräisiä kuluja vastaavan osuuden. 

Vuosijuhlien osalta budjetti on lähiaikoina syytä laskea ja tarkastaa huolella bilesektorin ja rahastonhoitajan yhteistyönä.

Uusia opiskelijoita on syytä muistuttaa jäsenmaksun maksamisesta hetimmiten.

7.	 JKY/Kopo –päivitys
Johtamiskorkeakoulun opsi-kokous pidettiin onnistuneesti 26.9.  JKK on  edennyt kovalla vauhdilla rakenneuudistuksen vaatimissa toimenpiteissä. Johtamiskorkeakoulun opiskelijaksi-sivuille on tulossa haastattelu yhdestä jokaista opintosuuntaa edustavasta opiskelijasta. Iltakoulusta haastateltavana on Katariina Mustasilta.
 
Salla-Riina Hokkanen saapui kokoukseen kello 18.17.

8.	Haalaritilaus / sponsoriasiat –päivitys
Uusien haalareiden selän logo on vielä toistaiseksi jäänyt valitsematta. Aiempaa logoa ei suoranaisesti voida käyttää, sillä siinä viitataan rakenneuudistuksen myötä lakanneeseen Yhteiskuntatieteelliseen tiedekuntaan. Hallitus päätti, että selkään painatetaan aiempaan tapaan Tampereen yliopiston tunnus ja tunnusta ympäröivät tekstit muutetaan muotoon ”Tampereen yliopisto – Politiikan tutkimus”. Mainoksia haalareihin on tulossa Pirkanmaan Osuuskaupalta, Ravintola Dorikselta, Juvenekselta, haalarimerkkejä valmistavalta HEF/Promlerilta sekä SVAL:lta. Lisäksi verkkosivuille asetetaan esille mainokset Dorikselta ja Promlerilta.

Marja Avonius saapui kokoukseen kello 18.27.

9.	Vuosijuhlat-päivitys ja laulukirjojen tilaus
Vuosijuhlien osalta varmistunut sponsori on tällä hetkellä kampaamo Beauty Park. Lisää sponsorisopimuksia pyritään hankkimaan pukuvuokraamoilta, TOAS:ilta ja Juvenekselta. Budjettia on päivitetty ja tällä hetkellä näyttää siltä, että mikäli hinnaksi asetetaan 50 euroa iltakoululaisilta ja 55 euroa muilta, niin budjetti jää 1340 e alijäämäiseksi. Tappiota voidaan huomattavasti pienentää Iltakoulun sponsorirahoja kanavoimalla ja silti haalareiden hinnat jäävät keskiarvon alle.

Laulukirjoja pyritään tilaamaan lisää siten, että niitä on ostettavissa viimeistään fuksisitseiltä tiistaina 4.10. Laulukirjojen PDF-tiedostoja tiedustellaan Markus  Wikholmilta. 

10.	Global Dignity Day –kuljetuksen päättäminen
Tarjouksia iltakoululaisten kuljettamisesta Global Dignity Day -tapahtumaan Espooseen saatiin kaksi kappaletta. Tilausliikenne Atro Vuolle Oy:n tarjous oli hinnaltaan 580 euroa,  ja Pirkanmaan Turistiauto Oy:n 640 euroa. Hallitus päätti hyväksyä Atro Vuolle Oy:n tarjouksen ja matkan hinnaksi asetettiin 12 euroa henkilöä kohti.

11.	POP2011-tilanne
Puolue Jyväskylästä on osoittanut laajaa mielenkiintoa Politiikan opiskelijoiden päiviä kohtaan. Alustavien tietojen mukaan heiltä olisi tapahtumaan osallistumassa 30 henkeä tai enemmänkin. P.S.C Inter Rovaniemeltä on viimeisimpien tietojen mukaan lähettämässä paikalle muutaman henkilön. P-Klubi Turusta on osoittanut kiitollisuuttaan tapahtuman järjestämisestä ja P-Klubista on  Tampereelle osallistumassa vähintään 12 henkeä. Puhujaksi aamun seminaariin Turusta saapuu tutkimushenkilöstöä eduskuntatutkimuksen instituutista. Helsingistä ei vielä ole osattu kertoa osallistujamääriä. VOO:n osallistujamäärää vähentää samaan aikaan ajoittuva perioditauko ja Polholla on jäsenistön ekskursio samaan aikaan Politiikan opiskelijoiden päivän kanssa. Kiinnostusta on molempien järjestöjen osalta kuitenkin osoitettu ja osallistujia on tulossa. Seuraavaksi Politiikan opiskelijoiden päivien järjestäjäkaupungiksi on valittu Turku. Vapaaehtoisten panos tapahtuman onnistumisen kannalta on ensiarvoisen tärkeää sekä seminaarien että illan sitsien osalta. Vapaaehtoisia rekrytoidaan lokakuun alussa. Turusta ja Jyväskylästä laulunjohtaja.

Kollegasitseille on saapumassa laulunjohtaja sekä Puolueesta että P-Klubista.  Koska kiinnostusta sitsejä kohtaan on löytynyt yli odotusten, selvitetään sitsien siirtämistä Amos-klubilta Messukylän työväentalolle osallistujamäärän kasvattamiseksi. Jos siirto onnistuu, saadaan paikkoja lisää kolmisenkymmentä, jolloin sekä kollega-ainejärjestöillä että iltakoululaisilla on kaavailtua laajemmat mahdollisuudet osallistua sitseille. Tarjoilijoita tarvitaan sitseille kymmenkunta. Paikkojen määrä iltakoululaisten osalta selviää kun muut järjestöt ovat ilmoittaneet osallistujamääränsä.

12.	Ekskursion suunnittelu keväälle 2012
Ekskursion suunnittelu viedään eteenpäin siten, että syksyn aikana valitaan vastuuhenkilöt toteuttamaan matka. Suunnittelu toteutetaan siten, että hallitus voi sääntömääräisessä syyskokouksessa antaa jäsenistölle esityksen ekskursion kohteesta ja ajankohdasta.

13.	Menneet ja tulevat tapahtumat 
Fuksisitsit
Järjestetään 4.10, paikat täyttyivät nopeasti. Sitseihin valmistava lauluharjoittelu järjestetään keskiviikkona 28.9. kello 18.

Avajaisseminaari
Pidetään torstaina 29.9. kello 13-16, minkä jälkeen seuraa viinitilaisuus politiikan tutkimuksen tiloissa Linna-rakennuksen viidennessä kerroksessa. 

Haalarikastajaiset
Järjestetään tiistaina 1.11. ravintola Kaijakassa. Kaijakkaan on ilmoitettu tapahtumasta. Rastinpitäjät alkuillan rastikierrokselle kootaan viikoilla 41-42.

Tulevat saunaillat
Torstaina 6.10. järjestettävän lenkkisaunan osalta lähtöpaikka ja aika on lenkkeilijöiden, kävelijöiden ja pyöräilijöiden osalta vielä sopimatta. Lenkkeilijöiden tavarat pyritään viemään paikalle autolla.

muut tulevat tapahtumat
Iltakoulun pikkujouluille on päivämääräksi sovittu ravintola Doriksen kanssa tiistai 29.11.

14.	META
Tampereen yliopiston rehtori on 27.9. päättänyt luottamustehtävien hyväksi luvusta osaksi opintoja. Opintosuorituksia luottamustehtävissä toimimisesta saa seuraavasti:  ainejärjestöjen hallituksessa toimimisesta 3 opintopistettä / lukuvuosi; Opsi-ryhmissä toimimisesta 3 opintopistettä / lukuvuosi; ylioppilaskunnan hallituksessa toimimisesta 3 opintopistettä / toimikausi; ylioppilaskunnan edustajistossa toimimisesta 3 opintopistettä / toimikausi. Yhteensä luottamustoimista voi opintoihin saada hyväksi luettua enintään 10 opintopistettä. Päätös astuu voimaan 1.8. 2012. alkaen ja koskee myös korkeintaan vuotta ennen ajankohtaa suoritettuja luottamustehtäviä.
Paretolta oli keväisten Pornobileiden onnistumisen myötä tullut pyyntö osallistua syksyllä jatkuvaksi perinteeksi tarkoitettujen juhlien osallistumiseen. Osallistuminen tapahtuu bilesektorin harkinnan mukaan.

15.	Seuraavasta kokouksesta sopiminen
Seuraava kokous pidetään tiistaina 11.10 kello 17.45.

16.	Kokouksen päättäminen
Puheenjohtaja päätti kokouksen kello 19.46.

Aki Luoto					Eetu Kreivi
Puheenjohtaja					Sihteeri

Nelli Manninen				Jussi Naski
Pöytäkirjantarkastaja				Pöytäkirjantarkastaja